Title: Med mero in misterijem
Description: Redkokdaj se zgodi, da je že diplomsko delo vredno knjižne objave. V knjigo predelana in razširjena naloga Jadranke Cergol pa je vsekakor med njimi. Avtorica se je lotila zapletene teme raziskovanja vpliva antičnih motivov na literarni opus pisatelja in dramatika Alojza Rebule, svoje delo pa je opravila sistematično, natančno, s temeljitim enciklopedičnim poznavanjem tako neizmerno širokega področja antičnih mitov kot tudi Rebulovega zelo raznovrstnega literarnega opusa. Pokazala je, kako na pisatelja in klasičnega filologa po izobrazbi poleg grških učinkujejo predvsem rimski miti in kako se mitsko-filozofsko poznavanje antičnega sveta v Rebulovih delih prelije v temeljne krščanske teme. Delo je zgleden primer tovrstnih primerjav, dodan je tudi obsežen povzetek v italijanskem jeziku.
Subjects: History and criticism, Civilization, Classical, in literature
People: Alojz Rebula